# Australopitecus afarensis

### De la Wikipedia, enciclopedia liberă

Australopithecus afarensis ("Lucy") Stare de conservare: Fosilă Fosilă din: Pleistocen
Poza scheletului Lucy la Museo Nacional de Antropología din Mexico City
Clasificare ştiinţifică

Regn: | Animalia
Încrengătură: | Chordata
Clasă: | Mammalia
Ordin: | Primates
Familie: | Hominidae
Subfamilie: | Homininae
Gen: | Australopithecus
Specie: | A. afarensis

Nume binar
Australopithecus afarensis Johanson şi White, 1978

Australopitecus afarensis a existat în perioada cuprinsă între acum 3,9 şi 3 milioane de ani. Australopitecus afarensis aveau o faţă de maimuţă cu fruntea teşită, o formaţiune osoasă deasupra ochilor, un nas turtit şi nu aveau bărbie. Indivizii speciei aveau maxilare proeminente cu molari mari.
Capacitatea craniană varia de la aproximativ 375 până la 500 cm3. Craniul se aseamănă cu cel al cimpanzeului, excepţie făcând dinţii mai apropiaţi de cei ai omului. Dinţii canini sunt mult mai mici decât cei ai maimuţelor moderne, însă mai mari şi mai ascuţiţi decât cei ai hominizilor, iar forma maxilarului se situează între forma dreptunghiulară şi forma parabolică la hominizi. Totuşi, osatura pelvisului şi a picioarelor este mult mai apropiată de cea a omului actual. Această observaţie nu lasă nici o îndoială asupra faptului că aceste australopithecine erau bipede (deşi adaptate mai degrabă la mers decât la alergat). Osatura lor arată că, din punct de vedere fizic erau foarte puternice. Femelele erau considerabil mai scunde decât masculii, fapt cunoscut sub denumirea de dimorfism sexual. Înălţimea varia între aproximativ 107 cm şi 152 cm.

## [modifică] Descoperiri

### [modifică] Lucy

Descoperit de D. Johanson în 1974, la Hadar, Etiopia. Perioada estimată: aproximativ acum 3,2 milioane de ani. “Lucy” era o femelă adultă, în jur de 25 de ani. Cam 40% din schelet a fost găsit, pelvisul, femurul (osul coapsei) şi osul tibial, toate demonstrând mersul biped. Măsura cam 107 cm (mică pentru specia ei) şi cântărea în jur de 28 de kg.

### [modifică] Laetoli

„amprente ale piciorului”, A. afarensis ?

Descoperit în 1976, la Laetoli, în Tanzania. Perioada apreciată este de aproximativ acum 3,7 milioane de ani. Urmele constau din amprente fosilizate ale labei piciorului, provenind de la doi sau trei hominizi bipezi. Mărimea acestora şi lungimea indică faptul că ei aveau cam 140 cm, respectiv 120 cm în înălţime. Mulţi oameni de ştiinţă susţin că urmele labei piciorului sunt efectiv identice cu acelea ale hominizilor evoluaţi, în timp ce alţii susţin că degetele mari se îndepărtează uşor (ca la maimuţe) şi că degetele sunt mai mari decât la hominizi, însă mai scurte decât la maimuţe. S-a făcut o tentativă de atribuire a amprentelor la A. afarensis, fiindcă nu se cunoaşte altă specie hominidă din acel timp.

Evoluţia umană
Sahelanthropus tchadensis - Orrorin tugenensis
Ardipithecus: Ardipithecus ramidus - Ardipithecus kadabba
Australopitecine
Australopitecus : A. afarensis - A. africanus - A. anamensis - A. bahrelghazali - A. garhi
Paranthropus: P. boisei - P. robustus - P. aethiopicus
Proto-umană
Kenyanthropus platyops
Homo: H. habilis - H. rudolfensis - H. ergaster - H. erectus - H. floresiensis - H. antecessor - H. heidelbergensis - H. neanderthalensis - H. sapiens idaltu - H. rhodesiensis - H. cepranensis - H. georgicus - H. sapiens

Adus de la "http://ro.wikipedia.org../../../a/u/s/Australopitecus_afarensis.html"

Categorii: Fosile | Preistorie | Antropologie | Arheologie | Primate | Specii dispărute

##### Views

- Articol
- Discuţie
- Versiunea curentă

##### Caută

##### În alte limbi

- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Galego
- עברית
- Italiano
- Lëtzebuergesch
- Nederlands
- Polski
- Português
- Slovenščina
- Svenska